Greu de izolat 3. Un fugar insistent s-a ales cu dosar penal după ce a sfidat de trei ori măsurile de izolare şi carantină.
Tânărul a venit în ţară din Marea Britanie şi a fost plasat în izolare la domiciliu. El nu a respectat izolarea la domiciliu şi a fost trimis în carantină, de unde a fugit din nou. Ultima escapadă a fost la o benzinărie, iar acum s-a ales cu dosar penal.
Serialul cu un tânăr în vârstă de 28 de ani în rolul principal a început pe 18 martie, când acesta s-a întors din Marea Britanie și a fost trimis în izolare la domiciliu pentru 14 zile.Originar din județul Sălaj, tânărul a fugit o dată din izolarea la domiciliu şi de două ori din carantină, iar polițiștii l-au reținut pentru 24 de ore.A doua oară, fugarul a fost prins de autorități la o locuinţă din municipiul Zalău şi plasat din nou în carantină pentru 14 zile. Cu doar o zi înainte să expire această perioadă, el a mers la o benzinărie, însă plimbarea a fost "sabotată" din nou de către polițiști.Acum tânărul este cercetat penal pentru zădărnicirea combaterii bolilor și riscă până la doi ani de închisoare. Nu e exclus nici să fie arestat preventiv.Sursa foto: Profimedia.